Ohjelman kustantavat Joyce Meyer Ministries -työn tukijat.
Jos pakenet vaikeuksia...
On niin helppoa syyttää muita, kun itsellä on vaikeaa.
Vaikka muut eivät muka ymmärrä, Jumala ymmärtää kyllä.
ILOA ARKEEN Uskollisuuden testi 1/2
Tänään puhun teille uskollisuuden testistä.
Opetus on osa sarjaa "Älä mene paniikkiin, tämä on vain testi".
Eilen puhuimme koetuksen eli testin läpäisemisestä.
Sitten kun testi on läpäisty, meidät ylennetään.
Ei silloin, kun pakenemme koetusta tai onnistumme välttämään sen.
Kuinka moni teistä on tälläkin hetkellä koetuksessa?
Autan teitä läpäisemään testin.
Hyvä uutinen on se, että et ikinä reputa lopullisesti.
Jumalan testit saa uusia kerta toisensa jälkeen.
Tänään puhun uskollisuudesta, koska Jumala kehotti minua siihen.
Hän on uskollinen Jumala.
Hän odottaa meiltä uskollisuutta.
Raamatun mukaan uskollinen tarkoittaa luotettavaa, -
varmaa, luottamuksen arvoista.
Sanakirjan mukaan uskollinen on vakaa, omistautunut, lojaali, -
luottamuksen tai uskon arvoinen, luotettava ja järkkymätön.
Ihmiseen ei luoteta pelkästään hänen sanojensa perusteella.
Luottamus rakentuu, kun seuraa ihmisen käytöstä pidemmän aikaa.
Muistan yhä, mitä minulle sanottiin vuosia sitten.
"Et koskaan opi tuntemaan ketään, -
ennen kuin näet hänet monissa erilaisissa tilanteissa."
Se on hyvin sanottu, ja siksi meitä Raamatun mukaan koetellaan.
Luetaan esimerkki 1. kirjeestä Timoteukselle, jakeesta 3:10.
Puhutaan hetki johtajuudesta ja siitä, kelle se kuuluu.
Erityisesti seurakunnissa.
"Mutta heitäkin koeteltakoon ensin [seurakuntapalvelijoita],
sitten palvelkoot, jos ovat nuhteettomat." (1. Tim. 3:10)
On kummallista, mihin ihmiset uskovat olevansa oikeutettuja.
Asioihin, joita ansaitakseen he eivät halua uhrata aikaa ja vaivaa.
Tässä raamatunkohdassa on mielenkiintoista se, että -
seurakuntapalvelijat eivät olisi arvoasteikossamme järin korkealla.
He olivat palvelijoita.
Kyse ei ole pastoreista tai ylistyksenjohtajista.
Kyse on kulissien takana tehtävästä palvelutyöstä.
He huolehtivat käytännön asioista.
Miksi oli niin tärkeää, että heidät koeteltiin -
ja havaittiin luotettaviksi ja nuhteettomiksi?
Koska on etuoikeus edustaa Jumalaa toisten ihmisten edessä.
Voit satuttaa yhtä monia ihmisiä kuin voit auttaa, -
jos et ole luottamuksen arvoinen.
Vain Jumala tietää, mitä se on vaatinut, että olen nyt tässä.
Oli todella vaikeaa selviytyä siitä sotkusta -
vuosien hyväksikäytön jälkeen.
Antaa Jumalan muuttaa asenteeni ja opettaa minulle näitä asioita.
Kaikki kesti pidempään kuin luulin.
Se oli vaikeampaa kuin uskoin.
Kävin läpi monta asiaa, joita muistelen kummastellen: -
Miten ihmeessä pystyin siihen?
Mutta olen hyvin kiitollinen -
kaikesta, mitä kävin läpi.
Koska en voisi olla tässä ilman sitä, mitä opin tuona aikana.
Jumala sanoi minulle, että voin satuttaa yhtä monta ihmistä -
kuin Hän antaa minun auttaa.
Jos nuori, kokematon henkilö ylennetään nopeasti johtoasemaan, -
pelkään heidän puolestaan.
Jos et ole valmis kestämään johtamisen tuomia paineita, -
saat aikaan vain valtavan sotkun.
Apostolien teot 6:3.
Paavali kumppaneineen oli hoitanut itse lähes kaikkea.
He huolehtivat myös ruoan jakelusta vähäosaisille.
Ihmiset alkoivat valittaa, että homma ei toiminut.
Outoa, miten ihmiset valittavat, vaikka saavat jotain ilmaiseksi.
Paavali sanoi, ettei heidän kaikki aikansa saa mennä ruoanjakoon, -
sanan ja rukouksen sijaan.
Heidän tuli löytää miehiä, jotka huolehtisivat käytännön asioista.
"Valitkaa sentähden, veljet, keskuudestanne seitsemän miestä -
joista on hyvä todistus."
Ruoanjako ja tarjoilu oli näiden miesten ainoa tehtävä.
Ja pelkästään sen tekemiseksi Jumalan edustajana...
Niin monet ihmiset haluavat lähteä Jumalan valtakunnan työhön.
Täältäkin varmasti satoja.
Voin heti kertoa, ettei teillä ole mitään asiaa siihen työhön.
Ketään ei pidä ylentää, ennen kuin hän on läpäissyt testin.
Monet koettelemuksenne ovat valmistautumista tulevaisuuteen.
Koulutusta tulevaa varten.
Perheenäitinä en ehtinyt käydä raamattukoulua.
Mutta kävin Pyhän Hengen koulua.
Se on monella tapaa parempi kuin koulut, joista saa tutkinnon.
Monet teistä käyvät samaa Pyhän Hengen koulua.
Uskolliset miehet ja naiset pysyvät Jumalan käden alla.
1. Piet. 5:6: "Nöyrtykää siis Jumalan väkevän käden alle, että -
hän ajallansa teidät korottaisi."
Nöyrtykää Jumalan käden alle.
Se kuulostaa todella hienolta ja hurskaalta, halleluja.
Todellisuudessa se on jotain muuta.
Alamaisuutta inhimilliselle auktoriteetille, joka -
ei sinusta aina ole reilu tai tee oikeita päätöksiä.
Jumala pyytää sinua palvelemaan uskollisesti siinä asemassa -
oikealla asenteella.
Pidä oikea asenne silloinkin, kun sinulta kielletään jotain kivaa.
Tämä on hyvä saarna.
Pidä hyvä asenne, vaikka sinua kielletään tekemästä jotain, -
minkä tietämällä tiedät oikeaksi.
Ehkä oletkin oikeassa.
Mutta Jumala yrittää opettaa sinulle uskollisuuden periaatetta.
Ole uskollinen omalla paikallasi.
Jumala korottaa sinut ajallaan.
Jos teet, mitä Jumala haluaa, -
seurakunnassa, työelämässä ja kaikkialla.
Jos tottelet Jumalaa uskollisesti -
kerta toisensa jälkeen.
Tänään yritän opettaa, mikä merkitys toistolla on.
Teet jotain uudelleen ja uudelleen.
Jos olet sotkenut elämäsi, olet tehnyt toistuvasti väärin.
Voit korjata sen vain tekemällä toistuvasti oikein yhä uudelleen.
Niin, että paholainenkin ymmärtää, ettet aio luovuttaa, -
vaikka et ikinä saisi palkintoa.
Jos olet uskollinen, mikään ei voi estää sinua saamasta sitä, -
mitä Jumala haluaa antaa.
Todennäköisyys ei ollut puolellani.
Jumalan tekemä työ riemastuttaa.
On käsittämättömän naurettavaa, -
että istun nyt tässä ja saarnaan teille.
Olemme Spokanessa, mutta tämä kaikki videoidaan.
Ja lähetys nähdään ympäri maailman 40 kielellä.
Jumala rakensi tämä kaiken, ja minä harjoittelen vielä kielioppia.
On ihmeellistä, että Hän haluaa käyttää maailman silmissä heikkoja.
Ilman Jumalaa olisi täysin mahdotonta, että olisin nyt tässä.
Tietämällä tiedän, koska olen käynyt sen läpi.
Tee uskollisesti sitä, mihin uskot Jumalan sinua kehottavan.
Älä mieti, mitä muut tekevät.
Älä murehdi toisten tekemisistä.
Ehkä Jumala pyytää sinulta isompaa uhrausta kuin tuttaviltasi.
Ehkä Hän pyytää sinulta isompaa uhrausta kuin muilta.
Siinä ei ehkä tunnu olevan järkeä, toisin kuin kieltäytymisessä.
Mutta jos teet sitä, mitä uskot Jumalan pyytävän sinulta, -
kukaan tai mikään ei voi viedä sinulta Jumalan varaamaa palkintoa.
Jumala korottaa sinut, kun läpäiset koetuksesi.
Luetaan 4. Mooseksen kirjan 12. luvusta yhteensä 15 jaetta.
Tässä kohdassa on hieno opetus ihmisistä, jotka tekivät väärin.
Voimme usein oppia paljon ihmisistä, jotka toimivat väärin.
4. Mooseksen kirja 12.
"Mutta Mirjam ja Aaron parjasivat Moosesta."
He eivät olleet uskollisia.
"Etiopialaisen naisen tähden, -
jonka hän oli ottanut vaimokseen."
Oikeasti Mirjam ja Aaron vähät välittivät vaimon ihonväristä.
Heitä ärsytti se, että Mooses oli pomo.
He olivat kateellisia eivätkä halunneet vastaanottaa käskyjä.
Tiesittekö, että kapina on antikristuksen henki?
Se on suuri ongelma, että ihmiset eivät halua vastaanottaa käskyjä.
"Kukaan ei määräile minua!"
Minulla oli sellainen asenne, kun pääsin eroon isästäni.
Hän oli hyväksikäyttänyt minua, enkä antaisi enää miesten määrätä.
Minussa piti tapahtua murros, ennen kuin ymmärsin, että -
Jumala tahtoo meidän olevan alamaisia Hänelle.
Se ei kuulosta mahdottomalta.
Mutta Hän asettaa meidät aina myös jonkun toisen alaisuuteen.
Et ansaitse valtaa, ellet osaa olla jonkun toisen vallan alla.
Aamen?
He sanoivat: "Ainoastaan Mooseksen kauttako Herra puhuu?
Eikö hän puhu myös meidän kauttamme?"
Ja Herra kuuli sen. (4. Moos. 12:2)
Pidin vastikään opetuksen henkilökunnallemme.
Sen nimi oli "Jumala vahtii sinua".
Jumala on kaikkialla.
Hän tietää, näkee ja kuulee kaiken.
He puhuivat Mooseksesta pahaa, koska olivat kateellisia.
Ja Jumala kuuli sen.
"Mutta Mooses oli sangen nöyrä mies, nöyrempi kuin -
kukaan muu ihminen maan päällä."
Eikä nöyryys ollut synnyinlahja, se vaati 40 vuotta erämaassa.
Näitä hedelmiä ei saada syntymässä.
Mooses vietti 40 vuotta erämaassa päästäkseen eroon kapinastaan.
Herra sanoi äkisti Moosekselle ja Aaronille ja Mirjamille: -
"Menkää te kaikki ilmestysmajalle".
He tekivät, mitä käskettiin.
"Herra astui alas pilvenpatsaassa, asettui majan ovelle -
ja kutsui Aaronia ja Mirjamia.
"Kuulkaa minun sanani. Jos keskuudessanne on profeetta, -
niin ilmestyn hänelle näyssä, puhun hänen kanssaan unessa.
Niin ei ole palvelijani Mooses, hän on uskollinen koko talossani.
hänen kanssaan minä puhun suusta suuhun."
Haluatko kuulla ja tuntea Jumalan äänen paremmin?
Älä siis lähde vain siksi, ettet viihdy, jos Jumala käskee jäämään.
Äläkä jää vain, koska olosi on mukava, jos Jumala käskee lähteä.
Jumala käski Aabrahamia jättämään tiettyjä asioita.
Hänen piti jättää sukunsa, jotka palvoivat epäjumalia.
Jumala käski hänen lähteä.
Joskus lähdemme, kun pitäisi jäädä, ja toisinpäin.
Kuuntele siis Jumalaa.
Jos pakenet vaikeuksia, löydät ne jostain muualta.
Aamen? Näen teidät siellä ylhäällä.
Jopa teidät, jotka olette piilossa.
Ja teidät, jotka katsotte televisiota - ainakin hengessäni.
Ajatelkaa vaikeuksien pakoilemista.
Useimmilla meillä on vaikeaa.
Jos pakenet nykyisiä vaikeuksia...
On niin helppo syyttää kaikkia muita, kun itsellä on vaikeaa.
Vaikka muut eivät muka ymmärrä, Jumala ymmärtää kyllä.
Vaikka sinä et saisi ihmisiä toimimaan, Jumala voi tehdä sen.
Meidän täytyy keskittyä Jumalaan.
"Hänen kanssaan minä puhun suusta suuhun, avoimesti.
Miksi ette siis peljänneet puhua palvelijaani Moosesta vastaan?"
Voisin pitää toisen saarnan siitä, miten varoa puheitaan -
Herran käytössä olevista ihmisistä.
Miksi ette pelänneet puhua palvelijaani Moosesta vastaan?
Emme pelkää, koska olemme ylpeitä ja kovasydämisiä.
Luulemme tietävämme parhaiten.
Nöyrtykää Jumalan mahtavan käden alle.
Jumalan pitää muistuttaa minua usein: "Se ei kuulu sinulle."
Kuulin sen taas tänä aamuna.
"Joyce, se ei kuulu sinulle."
Hyväksyn muistutuksen Jumalalta, minun ei pidä sekaantua asiaan.
Sinulla ei täydy olla mielipidettä asiasta, josta et ole vastuussa.
Hei, se oli hyvin sanottu.
Mielipidettäsi ei tarvita, jos et ole vastuussa.
Mirjamilla ja Aaronilla oli mielipide Mooseksen vaimosta.
Oikeasti he eivät välittäneet.
Heitä vain ärsytti, koska valta ei ollut heillä.
Te ette varmasti ole sellaisia.
Tunnette varmaan monia, joiden toivoisitte kuulevan tämän.
Koska he eivät ole täällä, aiotte ostaa heille opetuksen cd-levyn.
Ehkä teidän kannattaa kuunnella levy ensin vielä kerran.
Ennen kuin annatte sen eteenpäin.
Mooses on uskollinen koko talossa.
"Ja Herran viha syttyi heitä kohtaan, ja hän meni pois." (12:10)
Kun pilvi oli poistunut, Mirjam oli lumivalkea pitalista.
"Aaron kääntyi Mirjamiin päin, ja katso, tämä oli pitalinen.
Silloin Aaron sanoi Moosekselle: "Oi, herrani!
Älä pane päällemme syntiä, jonka olemme tyhmyydessä tehneet."
He käyttävät oikeaa sanaa kutsuessaan puheitaan synniksi.
Ei anneta juoruilusta tulla hyväksyttyä syntiä, -
jota emme pidä seurakunnassakaan kovin pahana.
Jumala piti sitä pahana.
"Sanon vain sen, mikä on totta."
Joskus täytyy sanoa suoraan, kun joku tekee väärin.
Se pitää tehdä oikealla tavalla.
Ei juoruamalla pienissä porukoissa.
Se ei ratkaise mitään, tuhoaa vain.
Työssä, seurakunnassa...älä tee sitä edes työpaikalla.
Älä istu pienissä porukoissa haukkumassa firmaa ja pomoa.
Kiitä Jumalaa työstäsi, koska joku muu ottaisi sen mielellään.
Aamen?
Jos olet kiitollinen ja uskollinen sekä Jumalalle että työllesi, -
ja teet työsi erinomaisesti nähden jopa ylimääräistä vaivaa, -
Jumala korottaa sinut.
Hän voi ylentää sinut siinä firmassa tai siirtää toiseen, -
jossa sinua kohdellaan reilusti.
Tämä on mielenkiintoinen juttu.
Mooses ei sanonut: "Saitte ansionne mukaan, kärsikää nyt."
Hän alkoi välittömästi rukoilla Mirjamin parantumista.
Se vaatii luonnetta - rukoiletko sinä vihollistesi puolesta?
Tulipa hiljaista.
Siunaatko niitä, jotka ovat satuttaneet sinua?
Vai puhutko heistä pahaa?
Olen vähän ärhäkällä päällä.
Mooses oli uskollinen, Jeesus oli uskollinen.
Ester, Ruut, Daavid, Joosef, Aabraham.
Kaikki ihailemamme Raamatun henkilöt, uskon sankarit.
He olivat uskollisia.
On muita ihmisiä, jotka mainitaan vain kerran.
Miten heille kävi?
Kun tutkit asiaa, he olivat tottelemattomia tai kapinoivia.
Heidän katoamiselleen oli joku syy.
Aamen.
Toivottavasti minusta puhutaan hyvää vielä sadan vuoden päästä.
Jumalalla on hyvä suunnitelma elämällemme.
Tekemällä uskollisesti oikein yhä uudelleen tunteista riippumatta -
voimme elää sitä suunnitelmaa täysin todeksi.
Uskollisuus on niin tärkeää.
Arvosta pienten alkujen päivää.
Vaikka näet vain pienen palan unelmastasi, se antaa rohkeutta.
Rohkeutta olla uskollinen, mistä puhutaan nykyään liian vähän.
Uskollinen ihminen tekee sitkeästi oikein seurauksista huolimatta.
Voimme väsyttää vihollisen -
tekemällä sitkeästi sitä, mitä meidän kuuluu tehdä.
Lopulta vihollinen luovuttaa.
Tänään tarjoamme cd-opetussarjaa "Koetukset, kiusaukset ja voitto".
Se ei kuulosta houkuttelevalta.
Kiusauksia ja koetuksia on aina, joten opi saamaan myös voittoja.
Erikoislahjana kirjani "Never Give Up!" (Älä anna periksi)
Nämä opetukset vahvistavat henkeäsi -
kestämään vastustusta.
Mitä tahansa käytkin läpi, vaikka elämältä olisi pudonnut pohja, -
haluan rohkaista ja vahvistaa sinua, sillä se menee ohi.
Ole vakaa ja uskollinen Jumalalle.
Hän ratkaisee ongelmasi ja kääntää ne parhaaksesi.
Hyödynnä näitä opetuksia ja toimi niiden mukaan.
Älä vain säilytä cd-levyjä, vaan kuuntele ja käytä niitä.
Olet Jumalalle erityisen rakas.
Hän loi sinut yksityiskohtaisesti omin käsin äitisi kohdussa.
Hän suunnitteli elämäsi hyvin.
Me kaikki kohtaamme kiusauksia ja koettelemuksia.
Jumalan sanan avulla voit oppia selviämään niistä voittajana.
Tilaa Joycen opetussarja "Koetukset, kiusaukset ja voitto".
Mukana kirja "Never Give Up!"
Käy sivuillamme: www.joycemeyer.org
En pysty lopettamaan syömistä. Pomoni on varmaan antikristus.
Olen korviani myöten veloissa.
Mitä jos vaihtaisit negatiiviset ajatukset positiivisiin?
Voin muuttaa asenteeni, en pomoani.
"Power Thoughts"-kirja on New York Timesin bestseller.
Kirjan avulla voit löytää ajatusmaailmasi voiman.
Joycen kumppani saa olla osa suurempaa kokonaisuutta.
Kumppani saa olla siunauksena toisille.
Yhteistyöllä voi saavuttaa jotain mahtavaa toisten elämässä.
Kerromme ihmisille evankeliumia eri puolilla maailmaa.
Kumppanina pääsen osalliseksi Jumalan siunauksista.
ILOA ARKEEN
Suomennos: Sari Mäkilä
Ohjelman kustansivat Joyce Meyer Ministries -työn tukijat.